section_heading: Karijera
paragraph_text: Prve korake u hokeju na ledu Oreskovich je napravio u lokalnom ontarijskom klubu Oakville Rangers. U sezoni 2002./03. upisuje 49 nastupa za Milton Merchants koji su se natjecali u OPJHL-u pri čemu je prikupio 74 boda, odnosno, postigao je 28 golova i 46 asistencija. Sljedeću sezonu provodi u Green Bay Gamblersima koji su se natjecali u USHL-u. Na draftu 2004. godine, 2. krug, 55. izbor, odabrali su ga Colorado Avalanche, ali priča s tim klubom nikada nije zaživjela.<ref>[http://www.nhl.com/ice/draftsearch.htm?year=2004&round=2&supl=N NHL Draft 2004., 2. krug (NHL.com)] Iste te godine prelazi u sveučilišni klub Notre Dame Fighting Irish koji se natjecao u NCAA-u. Nakon devet odigranih utakmica u svojoj drugoj sezoni u dresu Notre Dame Fighting Irisha Oreskovich se odlučuje za prelazak u Kitchener Rangers koji je nastupao u OHL-u. Tu ostaje dvije sezone te upisuje 81 nastup za klub (91 nastup s doigravanjem). Nakon toga Oreskovich odlučuje prestati igrati hokej na ledu, razlog nije službeno naveden iako je sve upućivalo na problematično ponašanje te gubitak interesa za hokej. Nakon gotovo dvije godine Oreskovich se vraća na led.